Тоқаев ДДСҰ-на жаһандық колиция құруды ұсынды
"Тоқаев ДДСҰ-на жаһандық колиция құруды ұсынды" | "https://abai.kz/post/175158"
TITLE: Тоқаев ДДСҰ-на жаһандық колиция құруды ұсынды
URL: https://abai.kz/post/175158
META: "Тоқаев ДДСҰ-на жаһандық колиция құруды ұсынды" | "https://abai.kz/post/175158"
DATE: 23.10.2023
AUTHOR(s): Abai.kz
TOTAL WORDS: 138
TEXT: Президент Қасым-Жомарт Тоқаев Дүниежүзілік денсаулық сақтау ұйымына алғашқы медициналық көмек қызметін үйлестіретін жаһандық колиция құруды ұсынды. Астанадағы Конгресс орталықта алғашқы медициналық-санитариялық көмек жөніндегі Алматы декларациясының қабылдануының 45 жылдығына және Астана декларациясының қабылдануының 5 жылдығына арналған халықаралық конференция өтіп жатыр. Шарада сөз алған Мемлекет басшысы Қасым-Жомарт Тоқаев конференцияға қатысушы жастардан нақты ұсыныстар күтетінін айтты. «Бүгінгі шарада Дүниежүзілік денсаулық сақтау ұйымы басшылығының қатысып отырғанын пайдаланып, алғашқы медициналық-санитариялық көмекті жаһандық ұсыну саласы оның қызметін үйлестіретін арнайы құрылым құрудан ұтатынын айтқым келеді. Мен ДДСҰ қолдауымен алғашқы медициналық-санитариялық көмек жөніндегі мемлекеттер коалициясын құруды ұсынамын», - деді Мемлекет басшысы. Президенттің айтуынша, бұл коалицияның негізгі міндеті денсалулық сақтау саласындағы алдын алу принциптерін әрі қарай ілгерілету, сондай-ақ алғашқы медициналық-санитариялық көмекті дамытудың бірлескен ұсынымдарын дайындау болу керек. «Мен бүгін жас делегаттардың алғашқы медициналық-санитариялық көмек саясаты мен тәжірибесі туралы қорытынды мәлімдемесін асыға күтемін», - деді Қасым-Жомарт Тоқаев. Abai.kz
